Tasbeddit Tiregwa tera-as tajmilt i BMS Informatique
Tajmilt i BMS Informatique
Ass n lexmis 15 ɣucṭ tella-d yiwet n tejmilt i as terra tasbeddit takanadit i Tmaziɣt Tiregwa i yiɛeggalen n tkebbanit BMS Informatique ilmend n leqdic-nsen deg weḥric n Seliẓri (Audiovisuel) s tutlayt nneɣ. I wesmekti BMS Informatique, i selḥayen sin watmaten Karim d Massinissa Ould Oulhadj, tessufeɣ-d d acḥal isura d tisgilin n tilizri am Cbaḥa n Bgayet, 1-2-3 Viva l’Algerie, D lebɣi neɣ d tamara, Anebgi afessas, Iḍ iyi-nnan, akked Zdec d tweṭṭuft. Aneggaru-a d yiwen usaru n 3D i warrac imecṭaḥ i yewwin arraẓ deg tafaska usaru Amazigh 2013 deg Tizi Ouzou. Deg tajmilt-a llan ḥeḍren kra inebgawen am Samir Ait Belkacem, anemhal-aselway n tkebannit SDV (Studio Double Voice) akked umusnaw Younes Adli.
F.A.H.
kab_Latn kab_Latn kab_Latn gla_Latn